Telefonsystemet virker og politiet rykker altid hurtigt ud. Sådan lød meldingen fra Justitsminister Lene Espersen, da hun i dag var på besøg hos Nordjyllands Politi. Her på TV2Nord har vi de seneste måneder fortalt historien om et ægtepar, der tilbageholdte en spritbillist og forgæves ventede på politiet. Og om telefonsystemet der ikke virker når man ringer 114. -Man må have tålmodighed. Det her tager noget tid og det er dygtige og engagerede medarbejdere, der skal have lov til at finde deres nye roller, siger justitsministeren. På det seneste er Nordjyllands Politi blevet kritiseret for at rykke alt for langsomt ud. Diskoteksejere i både Sæby og Hobro måtte vente helt op til 45 minutter på politiet, når der har været ballade. -Vi har fokus på Hobro og vi styrker med vores specielpatruljesom kører mere dernede. Vi vil gerne sørge for at man også i det område af Nordjylland får en god betjening, siger politidirektør Jens Henrik Højbjerg til TV2/Nord. Jusitisministeren indrømmer dog, at der kan være få sager, der skal gåes efter i sømmene

Opsummering:
Lene Espersen besøgte i dag Nordjyllands Politi. Hun mener at politireformen virker.